VEB/007/

**MEGÁLLAPODÁS**

**települési ügysegédi feladatok ellátására**

Amely létrejött egyrészről a Nyárád Község Önkormányzata (székhely: Nyárád, Kossuth u. 1., képviseli: Pajak Károly polgármester) mint használatba adó (a továbbiakban: **Használatba adó**) –,

másrészről a

**Veszprém Megyei Kormányhivatal** (székhely: Veszprém, Megyeház tér 1., adószám: 15789415-2-19, képviseli: a kormánymegbízott helyett eljárva Dr. Vajda Viktória főigazgató) mint használatba vevő (a továbbiakban: **Használatba vevő**) –

(a továbbiakban együttesen: **Felek**) között az alulírott napon és helyen, az alábbi feltételekkel.

1. A fővárosi és megyei kormányhivatalokról, valamint a járási (fővárosi kerületi) hivatalokról szóló 66/2015. (III. 30.) Korm. rendelet (a továbbiakban: Korm. rendelet) 2. § (4) bekezdése szerint „A járási hivatal a feladatait az illetékességébe tartozó települések tekintetében kirendeltségek és települési ügysegédek útján is elláthatja.”
2. Felek rögzítik, hogy a települési ügysegédi rendszer kialakításának célja, hogy azokon a településeken, amelyek nem járási székhelyek, valamint nem járási kirendeltségek a kormányhivatal települési ügysegédek útján biztosítja, hogy az állampolgároknak lehetőségük legyen államigazgatási ügyek kezdeményezésére, illetve egyszerűbb ügyek elintézésére, továbbá az ügyintézés ne kerüljön az eddiginél távolabb az állampolgároktól. A települési ügysegéd az ügyfelek lakóhelyén segít a járási hivatal hatáskörébe tartozó ügyek intézésében, közreműködik az eljárás megindításában és szükség esetén az eljárásban is.
3. Felek megállapodnak, hogy a települési ügysegéd jelen megállapodás Melléklete szerinti időtartamban és rendszerességgel ügyfélfogadást tart a Használatba adó által biztosított, tulajdonát képező alábbi helyiségben:
4. Használatba adó vállalja, hogy a jelen megállapodás 3. pontjában megjelölt ingatlanrészt a települési ügysegédi feladatok ellátására a nemzeti vagyonról szóló 2011. évi CXCVI. törvény 11. § (13) bekezdésének figyelembevételével térítésmentesen biztosítja a Használatba vevő részére, továbbá viseli annak fenntartásával, üzemeltetésével, karbantartásával kapcsolatos költségeket, így különösen a közüzemi szolgáltatások díját és az ingatlan rendeltetésszerű használatából eredő javításokat. A települési ügysegéd által okozott kisebb hibák javítása a Használatba vevőt terheli. Az ezeken kívüli, különösen az épület szerkezetét is érintő átalakítások, felújítások, rekonstrukciók elvégzése annak a félnek a kötelezettsége, akinek az átalakítás, a felújítás, a rekonstrukció az érdekében áll, illetve aki azt szükségesnek tartja.
5. Felek rögzítik, az ügysegédi feladatok ellátásához szükséges irodai berendezést –íróasztalt és széket – a Használatba adó székhelyén, a helyszínen térítésmentesen biztosítja a Használatba vevő részére.
   1. Az elektronikus ügyintézéshez szükséges, jelen megállapodás 2. mellékletében felsorolt informatikai eszközök a települési ügysegédi feladatot ellátó személyek használatába kerültek. A Használatba adó hozzájárul az informatikai eszközöknek a tulajdonában álló helyiségben történő elhelyezéséhez, továbbá vállalja azok megőrzését.
   2. Az informatikai eszközök az erre vonatkozó külön megállapodás alapján a Nemzeti Infokommunikációs Szolgáltató Zrt. (a továbbiakban: NISZ Zrt.) tulajdonát képezik, azok nyilvántartása a NISZ Zrt. feladata. A NISZ Zrt. az informatikai eszközök tekintetében biztosítással rendelkezik. Az informatikai eszközök kizárólag a települési ügysegédi feladatok ellátásra használhatók.
6. Jelen megállapodást a Felek határozatlan időre kötik, amelyet bármelyik fél indokolás nélkül, a másik félhez intézett írásbeli nyilatkozattal 30 napos határidővel felmondhat.
7. Felek megállapodnak, hogy a települési ügysegédi fogadóórákat egyeztetik, a változásokról 15 nappal korábban tájékoztatják egymást, és a helyben szokásos módon gondoskodnak a lakosság tájékoztatásáról.
8. Jelen megállapodás Nyárád község Önkormányzata Képviselő-testülete által a 24/2018.(VIII.13.) számú határozattal került jóváhagyásra.
9. Jelen megállapodás az aláírás napján lép hatályba. Amennyiben az aláírásokra nem azonos napon kerül sor, a hatálybalépés napja az utolsó aláírás napja.
10. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, a Korm. rendelet, valamint az egyéb vonatkozó magyar jogszabályok rendelkezései az irányadóak.

Jelen megállapodás 4 mindenben megegyező példányban készült.

Felek a jelen megállapodást, mint akaratukkal mindenben megegyezőt, jóváhagyólag írták alá.

Nyárád, 2018. augusztus 13. Veszprém, 2018. …………………….

……………………………. ……………………………..

**Veszprém Megyei Kormányhivatal**

Nyárád Község Önkormányzata képv.: a kormánymegbízott helyett eljárva

 Pajak Károly Dr. Vajda Viktória

 polgármester főigazgató

**Használatba adó Használatba vevő**

**Pénzügyi ellenjegyzés: Pénzügyi ellenjegyzés:**

…………………............. …………………………

Süle Károlyné Budai Nóra

pénzügyi főelőadó gazdasági vezető

**Jogi ellenjegyzés: Jogi ellenjegyzés:**

……………………….. …………………………

Kovács Erika Dr. Bónis Csilla

jegyző jogtanácsos

**Szakmai ellenjegyzés:**

………………………….

Feketéné Földi Judit

járási hivatalvezető

1. számú melléklet

A Veszprém Megyei Kormányhivatal Pápai Járási Hivatal személyi állományához tartozó települési ügysegéd ügyfélfogadási ideje Nyárád településen:

|  |  |  |
| --- | --- | --- |
| **Ügyfélfogadás** | | |
| **Rendszeresség** | **Időpont** | **Időtartam** |
| Hetente 1 alkalom | Hétfő 11-től 13 óráig | 2 óra |